Small Planet Airlines|  |
| 

| IATA**S5** | ICAO**LLC** | Šaukinys**SMALL PLANET** |
| --- | --- | --- |

 |
| Įkurta | 2007 m. |
| Veikla sustabdyta | 2018 m. lapkričio 28 d. |
| Pagrindinis oro uostas | 
* Vilniaus oro uostas
* Varšuvos Šopeno oro uostas
* Katovicų oro uostas
* Amsterdamo Schipcholo oro uostas
* Gdansko oro uostas
* Chanijos oro uostas
* Stokholmo Arlandos oro uostas
* Paderborno oro uostas
* Šarlio de Golio oro uostas
* Diuseldorfo oro uostas
* Leipcigo-Halės oro uostas
* Kelno-Bonos oro uostas
* Hanoverio oro uostas
* Hamburgo oro uostas
 |
| Lėktuvų skaičius | 29 (2017 m.) |
| Maršrutai | 240 (2017 m.) |
| Šūkis | WHY NOT? |
| Būstinė | J. Basanavičiaus g. 15, Vilnius |
| Vadovybė | 
* Vytautas Kaikaris, "Small Planet Airlines Group" direktorius
* Andrius Staniulis, "Small Planet Airlines" UAB vykdantysis direktorius
* Kristijonas Kaikaris, "Small Planet Airlines" UAB direktorius
* Andreas Wobig, "Small Planet Airlines" GmbH direktorius
* Jaroslaw Jeschke, "Small Planet Airlines" sp. z o. o. direktorius
* Halldor Sigurdarson, Finansų vadovas
 |
| Tinklalapis | www.smallplanet.aero |

  

**Small Planet Airlines** – „Small Planet Group" priklausanti Lietuvos užsakomųjų skrydžių oro linijų bendrovė. Pagrindinė bendrovės veikla – keleivių skraidinimas užsakomaisiais reisais.

Iki 2018 m. lapkričio mėnesio Lietuvoje „Small Planet Airlines" dirbo su kelionių operatoriais ir skraidino atostogautojus į Graikiją, Ispaniją, Turkiją, Egiptą ir kitas šalis. Lietuvoje „Small Planet Airlines" dirbo su dviem kelionių organizatoriais – „Novaturu" ir „Tez Tour". Bendrovė taip pat vykdė specialiuosius skrydžius – skraidino valstybines delegacijas, sportininkus bei vykdė privačius užsakymus. Žiemos metu dalis lėktuvų buvo nukreipiama į kitas rinkas.

Istorija
--------

"Small Planet Airlines" lėktuvas "Airbus A320-232", reg.: LY-SPD Vilniaus oro uoste. 
2005 m. buvo privatizuota valstybinė įmonė Lietuvos avialinijos. Naujieji savininkai įmonės turtą išskaidė naujai sukurtoms įmonėms pagal veiklos kryptį, o jas vienijo „flyLAL Group Services". Viena iš tokių įmonių buvo „FlyLAL Charters" įregistruota 2007 m. kovo 14 d. Bendrovė perėmė iš aviakompanijos „flyLAL – Lithuanian Airlines" užsakomųjų skrydžių vykdymą, bendradarbiaudama su kelionių organizatorėmis „Novaturas" ir „Tez Tour". 2008 m. spalio mėnesį ši įmonė gavo vežėjo pažymėjimą ir licenciją oro susisiekimui vykdyti. 2009 m. birželio mėnesį „flyLAL charters" pradėjo tiekti užsakomųjų skrydžių paslaugas Italijos brokeriui „Aeroservizi".

2009 m. pradėjus įmonės „flyLAL – Lithuanian airlines" bankroto bylą, tai pačiai grupei priklausiusios įmonės keitė pavadinimus atsikratydamos priedėlio „flyLAL". Taip buvo bandoma atsikratyti asociacijų su bankrutavusia bendrove. 2010 m. liepą „flyLAL charters" pakeitė įmonės pavadinimą į „Small Planet Airlines". 2010 m. „flyLAL charters" gavo leidimą vykdyti reguliariuosius skrydžius ir nuo liepos pradžios pradėjo reguliariuosius skrydžius į Rodą, Heraklioną, Varną, Barseloną ir Palma De Maljorką. 

2012 m. bendrovės pajamos sudarė 199,2 mln. litų. Per 2012 m. bendrovė patyrė 7,6 mln. litų nuostolį. „Small Planet Airlines" vidutinis užimtumas orlaiviuose 2012 m. siekė 87 proc.

2013 m. balandžio mėnesį užsakomųjų skrydžių bendrovės „Small Planet Airlines" vadovų komanda iš aviacijos paslaugų bendrovės „Avia Solutions Group" įsigijo 95,5 proc. savo vadovaujamų bendrovių UAB „Small Planet Airlines" (Lietuva) ir „Small Planet Airlines Sp. z o. o." (Lenkija) akcijų. 4,5 proc. akcijų iki tol taip pat priklausė V.Kaikariui. Naujoje „Small Planet Airlines" akcininkų struktūroje dabartiniam įmonės generaliniam direktoriui Vytautui Kaikariui priklauso 70 proc. o kokybės vadovui ir „Small Planet Airlines" Lenkijos bendrovės valdybos nariui Andriui Staniuliui – 30 proc. akcijų.

2014 metais įkurta „Small Planet Group", valdanti skrydžių bendroves visose šalyse (Lietuvoje, Lenkijoje, Vokietijoje, Tailande).

2015 m. Siekdama efektyviai panaudoti savo flotilę, „Small Planet Airlines" paskelbė žiemos sezonui perkelsianti dalį savo lėktuvų į Aziją, kurioje vykdys užsakomuosius skrydžius iš Kinijos ir Pietų Korėjos į Kambodžą.

2016 m. bendrovė įgijo Vokietijos oro vežėjo licenciją.

2017 m. bendrovė įgijo Kambodžos oro vežėjo licenciją.

2017 m. pagal pervežtų keleivių skaičių „Small Planet Airlines" tapo Lenkijos užsakomųjų skrydžių rinkos lydere. Vidaus ir tarptautinių skrydžių maršrutais bendrovė 2017 m. iš Lenkijos oro uostų pervežė 1,22 mln. žmonių (39 proc. daugiau, nei 2016 m.) ir aplenkė iki šiol pirmavusią „Enter Air". Atnaujintais duomenimis, „Small Planet Airlines" užimama Lenkijos užsakomųjų skrydžių rinkos dalis padidėjo nuo 24% iki beveik 30%.

2018 m. kompanija įžengė į Skandinavijos šalių rinką, atidarydama dvi naujas bazes Chanijoje ir Stokholmo-Arlandos oro uostuose.

2018 m. rudenį dėl pastaraisiais mėnesiais patirtų finansinių nuostolių Vokietijos ir Lenkijos bazėse siekiant tenkinti kreditorinius įsipareigojimus buvo inicijuota įmonės restruktūrizavimo procedūra. Teismui restruktūrizacijos plano nepatvirtinus, Civilinės aviacijos administracija 2018 m. lapkričio 28 d. sustabdė bendrovės veiklos licenciją. Tuo būdu Lietuvos oro transporto paslaugų rinkoje bendrovė faktiškai nustojo egzistuoti ir buvo priversta nutraukti savo komercinę veiklą, darbo neteko daugelis šios srities funkcijas vykdžiusių kompanijos darbuotojų.

Keleivių skaičius
-----------------

2009 m. birželį „flyLAL charters" lėktuvais iš Vilniaus oro uosto perskraidino 33,6 tūkst. keleivių ir tą mėnesį pirmavo Vilniaus oro uoste pagal skraidintų keleivių skaičių, aplenkdama reguliariuosius skrydžius vykdančias oro linijas.

2009 m. bendrovė aptarnavo 362,8 tūkst. keleivių ir Vilniaus oro uoste tapo lyderiais tarp užsakomųjų reisų bendrovių, užimdama apie 85 % užsakomųjų skrydžių rinkos. Bendroje visų Vilniaus oro uosto pervežtų keleivių rinkoje „flyLAL charters" per pirmuosius veiklos metus užtikrintai įsitvirtino antroje vietoje ir vasaros laikotarpiu net buvo aplenkusi reguliariuosius skrydžius vykdančias bendroves.

2013 m. įmonė tapo pirmąja lietuviško kapitalo bendrove, pervežusia 1 mln. keleivių.

2015 m. įmonė pervežė 1,8 mln. keleivių.

2017 m. įmonė iš viso pervežė 2,7 mln. keleivių – 35 proc. daugiau, nei 2016 metais. Bendrovės skaičiavimu, pagal pervežtų keleivių skaičių, pajamas ir orlaivių parko dydį 2018 ji turėjo tapti didžiausia Baltijos šalyse.

Nuo kompanijos įkūrimo 2009 m. iki 2018 m. pradžios įvairiais maršrutais bendrovė pervežė 10 milijonų keleivių.

Lėktuvai
--------

"Small Planet Airlines" lėktuvas "Airbus A320-214", reg.: LY-SPH Vilniaus oro uoste. 
2017 m. "Small Planet Airlines" lėktuvų parką sudarė 21 "Airbus A320" ir 8 "Airbus A321" orlaiviai.

2016 m. bendrovė investavo 6 mln. Eurų į lėktuvų parko atnaujinimą. Visuose turimuose orlaiviuose įrengtos naujos "Recaro" sėdynės, specialus LED apšvietimas bei vidinis bevielis tinklas. Taip pat įrengta daugiau sėdynių su papildoma vieta kojoms.


| Lėktuvai | Naudojami | Užsakyti | Keleivių sk. | Pastabos |
| --- | --- | --- | --- | --- |
| Airbus A320-200 | 21 | - | 180 |  |
|
| Airbus A321-200 | 8 | — | 220 |  |
| Viso | 29 | — |  |

Nuorodos
--------

1. ↑  smallplanet.aero Rekordiniai „Small Planet Airlines" metai: augo pajamos ir pelnas
2. 1 2  delfi.lt Bankrutuojančioje „FlyLAL" atliktos kratos, įtarimai – 17 asmenų
3. ↑
4. ↑  Rekordiniai „Small Planet Airlines" metai: augo pajamos ir pelnas
5. ↑   Archyvuota kopija 2015-05-18 iš Wayback Machine projekto.
6. ↑  Skrydžių bendrovę „Small Planet Airlines" įsigijo dabartinių vadovų komanda
7. ↑
8. ↑
9. ↑
10. ↑
11. ↑
12. ↑
13. ↑
14. ↑
15. ↑
16. ↑  Small Planet Airlines orlaivi7 parkas 2017 nuoroda tikrinta 2017-09-19
17. ↑


|  |  |
| --- | --- |
|  | **Vikiteka: Small Planet Airlines** – vaizdinė ir garsinė medžiaga  |

|  |  |  |  |  |  |  |  |
| --- | --- | --- | --- | --- | --- | --- | --- |
| 

| Ž • A • R  Lietuvos aviakompanijos |
| --- |
|  |
| Veikiančiosaviakompanijos | 

Avion Express **•**
Charter Jets **•**
DOT LT **•**
Small Planet Airlines **•**
Klaipėdos avialinijos **•**
Transaviabaltika **•**
 |
|  |
| Istorinėsaviakompanijos | 

Air Lituanica **•**
Amber Air **•**
Apatas Air **•**
Aurela **•**
Aviakompanija Lietuva **•**
Aviavilsa **•**
Aviapaslauga **•** 
flyLAL – Lithuanian Airlines **•**
Joana Airlines **•**
Skraidybos mokymo centras **•**
Star1 Airlines **•**
 |

 |